PETEC DE VECHE FRESCĂ 


Raiul, gătit, sta mort; ornic ne-ntors. 

Lei lungi lâncezeau lângă miori. 

Tigri şi gazele moţăiau în flori. 

Inorogul părea din câlţi tors. 

Caii de cauciuc, taurii tânjitori. 

Câinii blegi, nu ziceau ham. 

La umbră dormea dus un maimuţoi - Adam? 


Sătul de-această lume nemișcată. 
Domnul însuşi tânjea de alt dor 
Şi-l zămisli într-o făptură smălțată. 
Şuie, arzuie. 

Tulburătoare. 

Cu gheare de petale la mâini și la picioare. 
Cu nou şi fraged iz de păcat. 

Leii s-au oprit din căscat. 

Fiarele săriră deodată. 

Alai cu ea în mijlocul lor. 

Centaurii galopau s-o vadă, şi iată. 
Îngerii se coborau ceată 

Să-i cânte laude-n cor. 

Albă, goală, nerușinată. 

Eva zâmbea galeşă tuturor. 

Inima paradisului începea să bată. 


1944 ianuarie 14 

CARTEA DE MAGIE 

Cum te citeam! ca orbii: greaua mână 
Îşi deschidea în orice deget ochii. 

Să deslușese magia scrisă până 


Sub fiecare pagină a rochii. 


Când vraja frunţii-ncet se istovise. 
Alunecam pe căi suave, drept. 


Să mângâi lung un zodiac de vise 
Cu gemenii rotunzi ascunși la piept. 


Cu-ntoarceri dulci și lâncede ocoluri. 
Te-am străbătut întreagă, rând pe rând. 
Şi buzele pe albele simboluri 

Întârziau oracole cerând. 


Stăpân pe-arcana coapselor de crin 
— Poruncitoare magică a firii 

Nu pătrundea un strop de-afară prin 
Nebiruitul cearcăn al iubirii: 


Urlau urgii, genuni zbucneau aproape... 
Pe lângă noi, închiși fără de porți. 
Pecetluit cu sărutări pe pleoape. 
Trecea Destinul ca pe lângă morți. 
1948, iulie 


ALBORADA 


leşi la fereastră să te vadă zorii: 
Îndrăgostiţi de chipul tău iubit. 
Să-ngenuncheze acolo-n scoica zării. 
Încremeniţi în prag de răsărit. 

Să ție astfel pururea în loc 

Şi noaptea prinsă-n poala depărtării 
Și dimineaţa numai în boboc. 
Deasupra-ne, aidoma zambilei. 

Tot cerul virgin amurgit să stea. 
Între întâiul gângurit al zilei 

Și ultimul plăpând clipit de stea. 

Să nu pornească încă roata morii. 

În uliţi să nu iasă trecătorii. 

Să doarmă pură roua pe livadă... 

Ci în văzduh, misterios, să cadă 

Un nepătruns și paşnic crepuscul. 
Vrăjit zăbranic, străveziu destul. 


Cât singură tu albă să răsai. 

O floare-n glastră 

Cu lujere subţiri de gelsomină 
Nimic să nu te-alunge din fereastră. 
Nici păsările gata de zburat. 

Nici soarele cu apriga-i lumină. 

Nici lumea cu zănatecu-i alai. 

Să-ţi pot cânta mereu, netulburat 
Nimeni s-audă nimeni să nu vadă 
Sălbatica-mi, aprinsa-mi Alboradă. 


1951, martie Bucureşti 
ROMAN I A VECHE 


„Închiide-ţi ochii dulci şi-adormi”. 
Aşa te legănam odată 

În noaptea proaspăt înstelată 
Și-ţi descântam să te transformi 
Într-o noptatică tanagră. 

Cu carnea limpede şi neagră 
În şerpii părului, enormi. 
Lung migăleam să te dezghioc. 
Din alba hainelor păstaie 

Şi mâinile-mi zbucneau văpaie 
Cu moleșeli de vis și joc. 

lar plopul foșnitor și drag 

A1 fericirii noastre steag 

Urca în cer atât noroc! 

Te frământam ca pe un lut 

În care doarme o tanagră 

Cu carnea aprigă şi neagră. 

Și, iată, duhul te-a umplut. 

Cu braţul galeş mă cuprinzi 
Oftezi uşor şi îmi întinzi 

Tot sufletul într-un sărut. 

Cu puf de noapte pe obraz. 
Îngemănaţi sub jar de lună. 


Sclipeam cu stelele-mpreună. 
Luceam cu razele pe iaz. 

Îşi alina văzduhul boarea. 
Lin aromea privighetoarea. 
Eu, ca luceafărul, stain treaz. 
Purtai, asemeni cu sulfina. 
Plăpânda to podoabă nouă. 
Cununi sălbatice de rouă... 
Îşi scutura pe not grădina 
Misterioasele-i palori 
Până-mbinam târziu în zori. 
Iubirea noastră cu lumina. 


1945, decembrie 28 București 
— DEDICAŢIE 


O carte, scrie-n Buch der Lieber, Heine. 
E un sicriu tăiat din lespezi reci. 

Unde poetul cu-ale sale taine 
Se-nchide singur pentru veci de veci. 


Să nu te sperii, palid cititor 

Când răsfoind târziu aceste pagini 
Mă voi scula oftând dintre imagini 
Și voi zâmbi livid, strigoi al lor. 


1957, Noiembrie 17 Bucureşti 


